Document ID: 31985R3770

ΚΑΝΟΝΙΣΜΟΣ (ΕΟΚ) αριθ. 3770/85 ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για τα αποθέματα γεωργικών προϊόντων που βρίσκονται στην Ισπανία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 91 παράγραφος 3,
την πρόταση της Επιτροπής,
Εκτιμώντας:
ότι το άρθρο 86 της πράξης προσχώρησης προβλέπει ότι κάθε απόθεμα προϊόντων που βρίσκονται σε ελεύθερη κυκλοφορία στο ισπανικό έδαφος την 1η Μαρτίου 1986 και υπερβαίνει σε ποσότητα αυτή που μπορεί να θεωρηθεί ως σύνηθες απόθεμα μεταφοράς, πρέπει να εξαλειφθεί από το Βασίλειο της Ισπανίας με δική του επιβάρυνση
ότι για ορισμένα προϊόντα δεν είναι αναγκαίο να καθοριστεί το ενδεχόμενο απόθεμα, είτε για λόγους που αφορούν τη φύση αυτών των προϊόντων ή την κοινή οργάνωση των αγορών, είτε για λόγους που έχουν σχέση με την μη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων
ότι, για λόγους διαχείρισης των γεωργικών αγορών, πρέπει η εξάλειψη των προϊόντων που αναφέρονται στο άρθρο 86 της πράξης προσχώρησης να μην έχει ως αποτέλεσμα τη δημιουργία δύο παράλληλων αγορών για το ίδιο προϊόν ότι ο στόχος που καθορίζεται στο άρθρο αυτό μπορεί να επιτευχθεί στο πλαίσιο μέτρων χρηματοδότησης
ότι η έκφραση «κάθε απόθεμα προϊόντων» καλύπτει τόσο τα δημόσια αποθέματα όσο και τα ιδιωτικά
ότι πρέπει να καθοριστούν κριτήρια που επιτρέπουν τον καθορισμό της ποσότητας ποπυ θεωρείται ως σύνηθες απόθεμα μεταφοράς ότι, για το σκοπό αυτό, φαίνεται σκόπιμο να ληφθούν υπόψη οι ανάγκες της ισπανικής αγοράς για χρονικό διάστημα κυμαινόμενο ανάλογα με τη φύση των προϊόντων
ότι ο καθορισμός των αποθεμάτων που πρέπει να εξαλειφθούν με επιβάρυνση του Βασιλείου της Ισπανίας μπορεί να γίνει γενικά βέσει των στοιχείων που είναι ήδη διαθέσιμα ή βάσει εκτιμήσεων ότι, εντούτοις, φαίνεται αναγκαίο να προβλεφθεί η δυνατότητα προσφυγής σε απογραφή
ότι, σύμφωνα με το άρθρο 86 δεύτερο εδάφιο της πράξης προσχώρησης, η έννοια του συνήθους αποθέματος μεταφοράς πρέπει να προσδιορίζεται για κάθε προϊόν σε συνάρτηση με κριτήρια και στόχους που προσιδιάζουν για κάθε κοινή οργάνωση αγοράς
ότι ο τομέας του καπνού θα αποτελέσει αντικείμενο του κανονισμού (ΕΟΚ) αριθ. 3766/85 (1)
(1) Βλέπε σ. 1 της παρούσας Επίσημης Εφημερίδας.
ότι, δυνάμει του άρθρου 2 παράγραφος 3 της συνθήκης προσχώρησης της Ισπανίας και Πορτογαλίας, τα όργανα των Κοινοτήτων μπορούν να λάβουν, πριν από την προσχώρηση, τα μέτρα που προβλέπονται στο άρθρο 91 της πράξης προσχώρησης, μέτρα τα οποία θα ισχύουν με την επιφύλαξη της έναρξης ισχύος της εν λόγω συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Ο παρών κανονισμός θεσπίζει τους γενικούς κανόνες για την εφαρμογή του άρθρου 86 της πράξης προσχώρησης.
ρθρο 2
Δεν υπόκεινται στον παρόντα κανονισμό τα προϊόντα:
- που δεν είναι αποθεματοποιήσιμα, ή
- για τα οποία δεν υφίσταται κίνδυνος κερδοσκοπίας, ή
- για τα οποία δεν υπάρχουν επιστροφές κατά την εξαγωγή, ούτε παρεμβάσεις κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της Κοινής Γεωργικής Πολιτικής (2), ή
(2) ΕΕ αριθ. L 94 της 28. 4.1970, σ. 13.
- που ανήκουν στον τομέα του καπνού.
ρθρο 3
1. Θεωρούνται ως προϊόντα που βρίσκονται σε ελεύθερη κυκλοφορία στο ισπανικό έδαφος:
α) τα προϊόντα που έχουν ληφθεί εξ ολοκλήρου ή εν μέρει από προϊόντα προέλευσης άλλων χωρών εκτός της Ισπανίας, ή
- που εισάγονται στην Ισπανία,
για τα οποία τηρήθηκαν οι τελωνειακές διατυπώσεις και εισπράχθηκαν οι απαιτητοί δασμοί και φορολογικές επιβαρύνσεις ισοδυνάμου αποτελέσματος στην Ισπανία και για τα οποία δεν έχει γίνει ολική ή μερική επιστροφή αυτών των δασμών και φορολογικών επιβαρύνσεων.
2. Θεωρείται ως απόθεμα προϊόντων κάθε ποσότητα προϊόντων που ανήκουν ή κατέχονται από το Βασίλειο της Ισπανίας ή από κάθε φυσικό ή νομικό πρόσωπο, με εξαίρεση τις μηδαμηνές ποσότητες.
ρθρο 4
Για τον καθορισμό των αποθεμάτων προϊόντων που βρίσκονται στο ισπανικό έδαφος την 1η Μαρτίου 1986, μπορεί να προβλεφθεί απογραφή.
ρθρο 5
1. Με την επιφύλαξη των ειδικών διατάξεων που αφορούν ορισμένα προϊόντα, θεωρείται ως σύνηθες απόθεμα μεταφοράς το απόθεμα λειτουργίας που απαιτείται για τις ανάγκες της ισπανικής αγοράς για χρονική περίοδο που θα καθοριστεί.
Η περίοδος προσδιορίζεται έτσι ώστε να εξασφαλίζεται αρμονική μετάβαση στην περίοδο εμπορίας 1986/87 για κάθε εξεταζόμενο προϊόν ελλείψει περιόδου εμπορίας, η περίοδος αυτή δεν μπορεί να παραταθεί πέραν της 31ης Δεκεμβρίου 1986.
Οι ανάγκες της ισπανικής αγοράς εκτιμώνται, ιδίως, σε συνάρτηση με την κατανάλωση, τη μεταποίηση και τις συνήθεις εξαγωγές, λαμβανομένων υπόψη, κριτηρίων και στόχων που προσιδιάζουν σε κάθε κοινή οργάνωση αγοράς.
Όσον αφορά τον τομέα του ελαιολάδου, θεωρούνται ως συνήθη αποθέματα μεταφοράς, εντός των ορίων ποσότητας που θα καθορισθεί,
- τα ιδιωτικά αποθέματα,
- τα δημόσια αποθέματα.
2. Ωστόσο, δεν θεωρείται ως σύνηθες απόθεμα μεταφοράς το απόθεμα που έχει συσταθεί από ποσότητες προϊόντων που αποτέλεσαν αντικείμενο ανωμάλων κινήσεων ή κερδοσκοπικών πράξεων.
Για την εφαρμογή της παρούσας παραγράφου, ως ανώμαλη κίνηση μπορεί να θεωρηθεί η μείωση του ρεύματος των συναλλαγών προϊόντων.
3. Για την εκτίμηση του συνήθους αποθέματος μεταφοράς μπορεί να προβλεφθεί ότι συμποσούνται οι ποσότητες δύο ή περισσοτέρων διαφορετικών προϊόντων.
ρθρο 6
1. Οι δαπάνες επιστροφής και, ενδεχομένως, παρέμβασης που απορρέουν από τη διάθεση των ποσοτήτων προϊόντων για τα οποία καθορίστηκε το απόθεμα που αναφέρεται στο άρθρο 86 της πράξης προσχώρησης, ενώ αποτελούν αντικείμενο ειδικών δηλώσεων προς την Επιτροπή στο πλαίσιο των εγγράφων που διαβιβάζονται σε εφαρμογή του άρθρου 5 του κανονισμού (ΕΟΚ) αριθ. 729/70, δεν λαμβάνονται υπόψη από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων.
2. Θεωρείται ότι διατέθηκαν πρώτα οι ποσότητες προϊόντων για τα οποία καθορίστηκε το απόθεμα που αναφέρεται στο άρθρο 86 της πράξης προσχώρησης.
3. Για κάθε σχετικό προϊόν καθορίζεται η ποσότητα του προϊόντος και ο τύπος δαπάνης που δεν ελήφθη υπόψη.
Στην περίπτωση που για το ίδιο προϊόν μπορούν να υπάρξουν περισσότεροι τύποι δαπανών, οι ποσότητες αυτού του προϊόντος καθορίζονται για κάθε τύπο δαπάνης και μπορούν να είναι διάφορες. Λαμβάνεται επίσης υπόψη το αν η δαπάνη αποτελεί συνάρτηση της ποιότητας του προϊόντος.
4. Οι λεπτομέρειες εφαρμογής της παραγράφου 1 θεσπίζονται, αν είναι αναγκαίο, σύμφωνα με τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70.
ρθρο 7
Σε περίπτωση που από την κατάσταση της αγοράς, λαμβανομένων ιδίως υπόψη των ρευμάτων των συναλλαγών και των παραδόσεων στην παρέμβαση, αποδειχθεί ότι οι ποσότητες των προϊόντων που ελήφθησαν υπόψη για τον καθορισμό των αποθεμάτων δεν είναι επαρκείς, το Συμβούλιο με ειδική πλειοψηφία μετά από πρόταση της Επιτροπής θεσπίζει τις αναγκαίες διατάξεις.
ρθρο 8
1. Οι λεπτομέρειες εφαρμογής του παρόντος κανονισμού θεσπίζονται σύφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 για την κοινή οργάνωση των αγορών στον τομέα των λιπαρών ουσιών (1) ή, ανάλογα με την περίπτωση, στα αντίστοιχα άρθρα των άλλων κανονισμών για την κοινή οργάνωση των γεωργικών αγορών.
(1) ΕΕ αριθ. 172 της 30.9.1966, σ. 3025/66.
2. Οι λεπτομέρειες εφαρμογής που αναφέρονται στην παράγραφο 1 αφορούν κυρίως:
α) τον καθορισμό του αποθέματος που αναφέρεται στο άρθρο 86 της πράξης προσχώρησης για τα προϊόντα των οποίων οι ποσότητες υπερβαίνουν το σύνηθες απόθεμα μεταφοράς
β) τον καθορισμό που προβλέπεται στο άρθρο 6 παράγραφος 3
γ) τις ανακοινώσεις προς την Επιτροπή που πρέπει να κάνει το Βασίλειο της Ισπανίας
δ) τις λεπτομέρειες διάθεσης των πλεονασμάτων.
3. Οι λεπτομέρειες εφαρμογής που αναφέρονται στην παράγραφο 1 μπορούν να προβλέπουν:
α) τον κατάλογο των προϊόντων για τα οποία το Βασίλειο της Ισπανίας προβαίνει στην απογραφή των αποθεμάτων
β) την είσπραξη ενός φόρου κατά την εξαγωγή από το κράτος μέλος στο οποίο έχει γίνει η αποθεματοποίηση προς ένα άλλο κράτος μέλος ή μια τρίτη χώρα, στην περίπτωση που τα προϊόντα εξάγονται σε τιμή ασυνήθιστα χαμηλότερη από την τιμή του κράτους μέλους εξαγωγής
γ) η είσπραξη ενός φόρου στην περίπτωση κατά την οποία κάποιος ενδιαφερόμενος δεν τηρεί τις λεπτομέρειες διαθέσεως των πλεονασμάτων.
ρθρο 9
Ο παρών κανονισμός αρχίζει να ισχύει την 1η Ιανουαρίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 3
18
6